น้ำมันปิดร่วง/ทองพุ่ง/หุ้นทรงตัว
หุ้นดาวโจนส์ปิดบวก 1.39 จุด ด้านราคาน้ำมันลดลง 99 เซนต์ ขณะที่ทองคำ พุ่ง 14 ดอลลาร์
8 ก.พ. 2565

ดัชนีเฉลี่ยอุตสาหกรรมดาวโจนส์ปิดที่ 35,091.13 จุด เพิ่มขึ้น 1.39 จุด หรือ +0.004%, ดัชนี เอสแอนด์พี 500 ปิดที่ 4,483.87 จุด ลดลง 16.66 จุด หรือ -0.37% และดัชนี แนสแดค ปิดที่ 14,015.67 จุด ลดลง 82.34 จุด หรือ -0.58% นักลงทุนจับตาตัวเลขเงินเฟ้อของสหรัฐในสัปดาห์นี้ ซึ่งอาจบ่งชี้ทิศทางอัตราดอกเบี้ยนโยบายของธนาคารกลางสหรัฐ (เฟด)สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมีนาคม ลดลง 99 เซนต์ ปิดที่ 91.32 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนเมษายน ลดลง 58 เซนต์ ปิดที่ 92.69 ดอลลาร์ต่อบาร์เรล หลังมีสัญญาณความคืบหน้าเกี่ยวกับการเจรจานิวเคลียร์ระหว่างอิหร่านและสหรัฐ ซึ่งอาจส่งผลให้สหรัฐตัดสินใจยกเลิกมาตรการคว่ำบาตรและทำให้อิหร่านสามารถส่งออกน้ำมันดิบเพิ่มขึ้นราคาทองคำโคเม็กซ์งวดส่งมอบเดือนกุมภาพันธ์ เพิ่มขึ้น 14 ดอลลาร์ ปิดที่ 1,821.80 ดอลลาร์ต่อออนซ์